《隔竹》
宋代·叶梦鼎

隔竹斜阳唤小舟，寥寥天柱访仙游。
风声树杪疑笙鹤，云气峰头见翠虬。
凡骨面岩那可蜕，尘容镜水只包羞。
几时肝胆无羁靮，卧看中天素月流。

作者简介：台州宁海人，字镇之，号西涧。以太学上舍试两优入仕。授信州军事推官。理宗淳祐间累官直秘阁、江西提举常平兼知吉州，节制悍将，置社仓、义仓，平反李义山受赃之冤。度宗咸淳间拜右丞相兼枢密使，以与贾似道不合，引疾辞归。端宗即位于闽，召为少师，因道阻不能赴，恸哭而还。卒年八十。